b'\n_START_ARTICLE_\nLihvimine\n_START_PARAGRAPH_\nLihvimine on materjalide l\xc3\xb5iket\xc3\xb6\xc3\xb6tlemine abrasiivl\xc3\xb5ikeriistaga, mille l\xc3\xb5ikavateks elementideks on abrasiivmaterjalide terad. Teravate servadega terad on suure k\xc3\xb5vaduse (2200\xe2\x80\x933100 kg/mm\xc2\xb2) ja soojuskindlusega. Terad on \xc3\xbchendatud sideainega kindlakujuliseks kehaks, mida kutsutakse abrasiivt\xc3\xb6\xc3\xb6riistaks. Enamasti on lihvimine l\xc3\xb5plikuks viimistlusoperatsiooniks, millega saavutatakse suur t\xc3\xa4psus ja pinnasiledus, kuid lihvimist kasutatakse ka koorimist\xc3\xb6\xc3\xb6del (n\xc3\xa4iteks malmvalandite puhastamiseks).'